Ilmoitus Valko-Venäjältä peräisin olevien polyesterikatkokuitujen ja polyesterikuitufilamenttitouvin tuontiin sovellettavien polkumyyntitoimenpiteiden välivaiheen tarkastelun vireillepanosta



Virallinen lehti nro C 352 , 08/12/2000 s. 0006 - 0007



Ilmoitus Valko-Venäjältä peräisin olevien polyesterikatkokuitujen ja polyesterikuitufilamenttitouvin tuontiin sovellettavien polkumyyntitoimenpiteiden välivaiheen tarkastelun vireillepanosta (2000/C 352/03) Komissio on vastaanottanut neuvoston asetuksen (EY) N:o 384/96(1), jäljempänä "perusasetus", sellaisena kuin se on viimeksi muutettuna asetuksella (EY) N:o 2238/2000(2), 11 artiklan 3 kohdan mukaisen pyynnön panna vireille osittainen välivaiheen tarkastelu, joka koskee Valko-Venäjältä peräisin olevien polyesterikatkokuitujen tuonnissa asetuksella (EY) N:o 1490/96(3) käyttöön otettuja toimenpiteitä, jotka asetuksella (EY) N:o 2513/97(4) laajennettiin koskemaan kyseisestä maasta peräisin olevan polyesterikuitufilamenttitouvin tuontia. 1. Tarkastelua koskeva pyyntö Pyynnön on esittänyt valkovenäläinen vientiä harjoittava tuottaja Khimvolokno, jäljempänä "hakija". Tämä välivaiheen tarkastelu koskeva pyyntö rajoittuu polkumyynnin tarkasteluun hakijan osalta. 2. Tuote Tarkasteltavana olevat tuotteet ovat CN-koodiin 5503 20 00 kuuluva polyesterikatkokuitu ja CN-koodiin 5501 20 00 kuuluva polyesterikuitufilamenttitouvi. Nämä CN-koodit annetaan ainoastaan ohjeellisina. 3. Voimassa olevat toimenpiteet Tällä hetkellä voimassa olevat toimenpiteet ovat Valko-Venäjältä peräisin olevien polyesterikatkokuitujen tuonnissa asetuksella (EY) N:o 1490/96 käyttöön otetut lopulliset polkumyyntitullit, jotka on perusasetuksen 13 artiklan nojalla laajennettu asetuksella (EY) N:o 2513/97 koskemaan myös kyseisestä maasta peräisin olevaa polyesterikuitufilamenttitouvia. Jälkimmäisellä asetuksella kannettiin lisäksi laajennettu tulli komission asetuksen (EY) N:o 693/97(5) mukaisesti kirjatulta tuonnilta. 4. Tarkastelun perusteet Välivaiheen tarkastelua koskeva pyyntö perustuu hakijan toimittamaan alustavaan näyttöön siitä, että olosuhteet, joiden perusteella toimenpiteet otettiin käyttöön, ovat muuttuneet ja että muutokset ovat pysyviä. Hakija väittää muun muassa, että vertailumaana käytetyn Taiwanin kotimarkkinahinnat, joiden perusteella aiemmissa tutkimuksissa määritettiin normaaliarvo, ovat laskeneet merkittävästi ja lisäksi huomattavasti enemmän kuin Valko-Venäjältä yhteisöön suuntautuvan viennin hinnat, mikä on johtanut siihen, että polkumyyntimarginaali on nyt paljon aiempaa pienempi. Polkumyynnin vaikutusten tasaaminen ei tästä syystä enää edellytä nykyisen tasoisten, aiemmin määritettyyn polkumyynnin tasoon perustuvien toimenpiteiden soveltamista. 5. Menettely polkumyynnin määrittämiseksi Kuultuaan neuvoa-antavaa komiteaa komissio on päättänyt, että on olemassa riittävä näyttö välivaiheen tarkastelun vireille panemiseksi, mistä syystä se panee perusasetuksen 11 artiklan 3 kohdan nojalla vireille tutkimuksen, joka rajataan polkumyynnin tarkasteluun hakijan osalta. Tutkimuksessa selvitetään, olisiko voimassa olevien toimenpiteiden soveltamista jatkettava vai olisiko ne kumottava tai niitä muutettava siltä osin kuin on kyse hakijasta. a) Kyselylomakkeet Saadakseen tutkimuksensa kannalta tarpeellisina pitämänsä tiedot komissio lähettää kyselylomakkeet hakijalle, asianomaisen tuotteen tuottajille/viejille Taiwanissa (vertailumaa) ja Valko-Venäjän viranomaisille. Tiedot ja niitä tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa kirjallisesti, toimittamaan kyselyvastausten lisäksi myös muita tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemisen on olemassa erityisiä syitä. Pyyntö on esittävä tämän ilmoituksen 6 kohdan b alakohdassa asetetussa määräajassa. c) Markkinatalousmaan valinta Taiwan oli aiemmissa tutkimuksissa se markkinatalousmaa, jonka perusteella määritettiin Valko-Venäjää koskeva normaaliarvo. Komission tarkoituksena on käyttää Taiwania uudelleen tähän tarkoitukseen. Asianomaisia tutkimuksen osapuolia pyydetään esittämään huomionsa tämän valinnan sopivuudesta jäljempänä 6 kohdan c alakohdassa asetetussa erityisessä määräajassa. 6. Määräajat a) Määräaika, jossa osapuolten on ilmoittauduttava ja toimitettava kyselyvastaukset ja muut tiedot Jotta asianomaisten osapuolten huomautukset voitaisiin ottaa huomioon tutkimuksessa, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. b) Osapuolten kuuleminen Asianomaiset osapuolet voivat myös pyytää saada tulla komission kuulemiksi samassa 40 päivän määräajassa. c) Erityinen määräaika markkinatalousmaan valitsemiseksi Jos tutkimuksen osapuolet haluavat esittää huomautuksia siitä, onko Taiwan, jota tämän ilmoituksen 5 kohdan c alakohdassa esitetään markkinataloutta toteuttavaksi kolmanneksi maaksi normaaliarvon määrittämiseksi Valko-Venäjän osalta, sopiva valinta tähän tarkoitukseen, niiden on toimitettava kyseiset huomautukset 10 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, puhelinnumero ja faksi- ja/tai teleksinumero. Komission osoite: Euroopan komissio Kauppapolitiikan pääosasto Linja C TERV 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjoihtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 189, 23.7.1996, s. 13. (4) EYVL L 346, 15.12.1997, s. 1. (5) EYVL L 102, 19.4.1997, s. 14.